polyglot-tagger/wikipedia-language-snippets-filtered huggingface dataset:
பாரத் கலா பவன் என்பது இந்தியாவின் வாரணாசியில் உள்ள பனாரஸ் இந்து பல்கலைக்கழகத்தில் அமைந்துள்ள ஒரு பல்கலைக்கழக அருங்காட்சியகம் ஆகும். இந்தியக் கலை மற்றும் பண்பாடு தொடர்பான அறிவைப் பரப்புவதில் இது ஒரு முக்கியமான கருவியாக இருந்து செயலாற்றி வருகிறது. பனாரஸ் இந்து பல்கலைக்கழகம் மற்றும் வாரணாசி நகரத்தில் இது ஒரு முக்கியமான சுற்றுலா அம்சமாக அமைந்தள்ளது.
ஒரு கர்நாடக இசைப் பாடகர், செவ்வியல் நடனக் கலைஞர், வயலின் கலைஞர், தமிழ் திரைப்பட மற்றும் தொலைக்காட்சி நடிகர், பிக் பாஸ் தமிழ் 3 நிகழ்ச்சியின் போட்டியாளர் ஆவார்.
தமிழ் திரைப்பட துணை நடிகர் மற்றும் தொலைக்காட்சி நடிகர், தொகுப்பாளர் மற்றும் பிக் பாஸ் தமிழ் 2 நிகழ்ச்சியின் போட்டியாளர். .
தமிழ்த் துறைப் பேராசிரியர், நகைச்சுவைப் பேச்சாளர், எழுத்தாளர், நடிகர் பட்டிமன்ற நடுவர் மற்றும் ரஜினி முருகன் திரைப்படத்தில் நன்கு அறியப்பட்டவர் .
இந்த சமையல் நிகழ்ச்சியில் பிரபலங்கள் சமையல் செய்ய, விஜய் தொலைக்காட்சியின் நகைச்சுவை நடிகர்களும் அவர்களுடன் பங்கு பெறுவார்கள். ஆனால் உதவியாக அல்ல, சில கோமாளித் தனங்கள் செய்து பார்வையாளர்களை சிரிக்க வைப்பதற்காக. இதற்கு நடுவில் தலைவர்கள் கொடுக்கப்படும் நேரத்தில் சமைக்க வேண்டும். இந்த நிகழ்ச்சியைப் 'பார்த்திபன்' என்பவர் இயக்கியுள்ளார்.
இந்த நிகழ்ச்சியின் முதல் பருவம் 16 நவம்பர் 2019 முதல் 23 பிப்ரவரி 2020 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 8 மணிக்கு ஒளிபரப்பானது. இந்த நிகழ்ச்சியை ரக்சன் மற்றும் அறந்தாங்கி நிஷா ஆகிய இருவரும் தொகுத்து வழங்க சமையல் கலை நிபுணர்களான செப் தாமு மற்றும் செப் வெங்கடேஷன் பட் ஆகியோர் தலைவர்களாக இருந்தனர்.
இந்த நிகழ்ச்சியின் இறுதி அத்தியாயம் 2020 பிப்ரவரி 23 ஆம் ஆண்டு பிற்பகல் 3 மணிக்கு ஒளிபரப்பாகி 14 அத்தியாயங்களுடன் நிறைவு பெற்றது. இந்த நிகழ்ச்சியில் வெற்றியாளர் வனிதா விஜயகுமார் ஆவார். நடிகை உமா ரியாஸ்கான் இரண்டாவது வெற்றியாளர். சிறப்பு விருந்தினராக நடிகை ரம்யா கிருஷ்ணன் கலந்து கொண்டார் என்பது குறிப்பிடத்தக்கது.
குக்கு வித் கோமாளி என்பது விஜய் தொலைக்காட்சியில் 16 நவம்பர் 2019 ஆம் ஆண்டு முதல் ஒளிபரப்பாகும் நகைச்சுவை சமையல் போட்டி நிகழ்ச்சி ஆகும்.
தனது சொந்த மாவட்டத்தில் சிவாபூர் கம்பர் மாஸ்டர் என்று பிரபலமாக அறியப்பட்ட கம்பாரா, கோகக்கில் பள்ளிப்படிப்பை முடித்து, லிங்கராஜ் கல்லூரியில் உயர் கல்விக்காக பெலகாவிக்கு திரும்பினார். வறுமை காரணமாக, அவர் பள்ளியை விட்டு வெளியேற வேண்டியிருந்தது ஆனால் சவலகி மடத்தில் ஜகத்குரு சித்தாரம் சுவாமிஜி கம்பராவை ஆசீர்வதித்தார் மற்றும் அவரது ஆரம்ப மற்றும் உயர்நிலைப் பள்ளி கல்விச் செலவுகள் அனைத்தையும் கவனித்துக்கொண்டார். அதனால்தான் கம்பாரா தனது பல எழுத்துக்களில் அவரை தீர்க்கதரிசியாக மதிக்கிறார். முதுகலைப் பட்டப்படிப்புக்குப் பிறகு, தார்வாட்டின் கர்நாடக பல்கலைக்கழகத்தில் உத்தர கர்நாடகடா ஜனபாத் ரங்பூமி பற்றிய ஆய்வறிக்கை செய்தார்.
மும்பை மாகாணத்தின் பெல்காம் மாவட்டத்தில் கோடகேரி என்ற கிராமத்தில் சந்திரசேகர கம்பரா பிறந்தார். அவர் குடும்பத்தில் மூன்றாவது மகனாக இருந்தார், சகோதரர்கள் பராசப்பா மற்றும் யல்லப்பா ஆகியோர் கிராமத்தில் உள்ள கம்பாரா குடும்பத்தைச் சேர்ந்த சிறிய வீட்டில் இன்னும் வசித்து வருகின்றனர். சிறுவயதிலிருந்தே கம்பாரா நாட்டுப்புற கலைகள், உள்ளூர் கலாச்சாரம் மற்றும் சடங்கு ஆகியவற்றில் ஆர்வம் கொண்டிருந்தார். கன்னட எழுத்தாளர்களில் குமார வியாசர், பசவர், குவெம்பு மற்றும் கோபாலகிருஷ்ண அடிகா ஆங்கில எழுத்தாளர்களில் டபிள்யூ. பி. யீட்சு, வில்லியம் சேக்சுபியர் மற்றும் பெடரிக்கோ கார்சியா லோர்க்கா ஆகியோர் அவருக்கு பிடித்தமானவர்கள்.
அம்பியில் உள்ள கன்னட பல்கலைக்கழகத்தின் நிறுவனர் துணைவேந்தராக கம்பாரா இருந்தார். கன்னட இலக்கியம் மற்றும் கருநாடக கலாச்சாரம் குறித்த அவரது மகத்தான பார்வை, அதைக் கட்டியெழுப்ப அவர் அர்ப்பணிப்பைக் காட்டிய விதத்தில் பிரதிபலிக்கிறது. கட்டிடக்கலை, கருநாடகாவின் பல்வேறு வகையான கலாச்சாரம் மற்றும் சமுதாயத்தை உள்ளடக்கிய பாடங்களின் தேர்வு, இடத்தின் தேர்வு, ஆசிரிய அல்லது கல்வி நடவடிக்கைகள், அவர் மாநிலத்தின் பல்வேறு பகுதிகளிலிருந்து வரைவு செய்த அறிஞர்கள் மற்றும் அவர் அறிமுகப்படுத்திய கவுரவ டாக்டர் பட்டத்திற்கு பதிலாக நாடோஜா கவுரவ விருது போன்றவை பல ஆண்டுகளாக அவரது இலக்கியப் படைப்புகளினால் உருவானது என்பதைக் காட்டுங்கிறது.
சந்திரசேகர கம்பரா ஒரு பிரபல இந்திய கவிஞர், நாடக ஆசிரியர், நாட்டுப்புறவியலாளர், கன்னட மொழியில் திரைப்பட இயக்குனர் ஆவார். மேலும் அம்பியில் உள்ள கன்னட பல்கலைக்கழகத்தின் நிறுவனர்-துணைவேந்தரும் ஆவார். வினயக் கிருஷ்ணா கோகக் மற்றும் யு.ஆர்.அனந்தமூர்த்தி ஆகியோருக்கு பிறகு நாட்டின் முதன்மை இலக்கிய நிறுவனமான சாகித்ய அகாதமியின் தலைவரும் ஆவார். த. ரா. பேந்திரேவின் படைப்புகளைப் போலவே கன்னட மொழியில் தனது நாடகங்களிலும், கவிதைகளிலும் வடக்கு கர்நாடக பேச்சுவழக்கு திறம்பட தழுவியதற்காக அவர் அறியப்படுகிறார்.
கம்பாராவின் நாடகங்கள் முக்கியமாக நாட்டுப்புற அல்லது புராணங்களைச் சுற்றி தற்காலப் பிரச்சினைகளுடன் ஒன்றிணைந்து, நவீன வாழ்க்கை முறையை அவரது கடினமான கவிதைகளால் ஊக்குவிக்கின்றன. அவர் அத்தகைய இலக்கியத்தின் முன்னோடியாக மாறிவிட்டார். ஒரு நாடக ஆசிரியராக அவரது பங்களிப்பு கன்னட நாடகத்திற்கு மட்டுமல்ல, பொதுவாக இந்திய நாடகத்துக்கும் குறிப்பிடத்தக்கதாகும். ஏனெனில் அவர் நாட்டுப்புற மற்றும் நவீன நாடக வடிவங்களின் கலவையை அறிந்தார்.
2010 ஆம் ஆண்டிற்கான ஞானபீட விருது, 2011 ஆம் ஆண்டு வழங்கப்பட்டது. மேலும், சாகித்திய அகாதமி விருது, இந்திய அரசின் பத்மஸ்ரீ, கபீர் சம்மன், காளிதாஸ் சம்மன் மற்றும் பம்பா விருது உள்ளிட்ட பல மதிப்புமிக்க விருதுகள் அவருக்கு வழங்கப்பட்டுள்ளன. ஓய்வு பெற்ற பின்னர், கம்பாரா மாநிலச் சட்டமன்ற மேலவை உறுப்பினராக நியமிக்கப்பட்டார், அதில் அவர் தலையீடுகள் மூலம் குறிப்பிடத்தக்க பங்களிப்புகளை வழங்கினார்.
1996 முதல் 2000 வரை புதுடெல்லியின் நேஷனல் ஸ்கூல் ஆஃப் டிராமா நிறுவனத்தின் தலைவராகவும், 1980 முதல் 1983 வரை கர்நாடக நடகா அகாதமியின் தலைவராகவும் பணியாற்றினார். கன்னட இலக்கியங்களில், அவரது கவிதைகள் மற்றும் நாடகங்களில் கன்னடத்தின் வடக்கு கருநாடக வட்டாரமொழி வழக்கைப் பயன்படுத்தத் தொடங்கினார்.
சிக்காகோ பல்கலைக்கழகத்தில் கற்பிப்பதில் சிறிது காலம் கழித்து, பெங்களூர்ப் பல்கலைக்கழகத்தில் இருபது ஆண்டுகளுக்கும் மேலாக கற்பித்தார் மற்றும் ஃபுல்பிரைட் அறிஞராக இருந்தார் .
அர்ஜன் தன்வானி இந்திய சிந்தி மொழி கவிஞர் ஆவார். இவர் அர்ஜன் ஹசித் என்ற புனைப் பெயரால் பிரபலமாக அறியப்படுகின்றார். இவர் ஏழு கவிதைகள் மற்றும் கசல்களைத் தொகுத்துள்ளார். 1984 ஆம் ஆண்டில் வெளியிடப்பட்ட இவரது மெரோ சிஜி என்ற கசல் தொகுப்பிற்காக 1985 ஆம் ஆண்டில் சிந்தியில் சாகித்திய அகாதமி விருதை வென்றார். மேலும் 2013 ஆம் ஆண்டில் இவருக்கு சாகித்ய அகாதமியின் ஆய்வு உதவித் தொகை வழங்கப்பட்டது. இது சாகித்திய அகாதமியின் மிக உயர்ந்த கௌரவமாகும்.
தன்வானி 1956 ஆம் ஆண்டில் கவிதை எழுதத் தொடங்கினார். பின்னர் "ஹசித்" என்ற புனைப் பெயரைப் பெற்றார். அவர் அகமதாபாத்தின் சிந்தி சாஹித் சங்கத்தின் உறுப்பினராகவும் செயலாளராகவும் இருந்தார். இவரது கவிதைகள் முன்னணி பத்திரிகைகளில் வெளியிடப்பட்டன. 1958 ஆம் ஆண்டில் மும்பையில் நடைப்பெற்ற அகில இந்திய சிந்தி சாகித்திய சம்மேளனத்திலும், அகில இந்திய முஷைராவிலும் பங்கேற்றார்.
திட மற்றும் திரவ வடிவத்தில் ஏவூர்தியின் முற்செலுத்தியின் ஒரு அங்கமாக ஐதராக்சிலமீன் நைட்ரேட்டின் பயன்பாடுகள் உள்ளன. ஐதராக்சிலமீன் நைட்ரேட்டு மற்றும் அம்மோனியம் டைநைட்ரமைடு, மற்றொரு ஆற்றல் அயனி கலவை, ஆகியவை ஐதரசீன் ஏவூர்தி ஒற்றை முற்செலுத்திகளுக்கு நச்சு குறைந்த மாற்றாக பரிசீலனையில் உள்ளது. ஏனெனில். ஐதரசீனுடன் ஒப்பிடுகையில், இந்தக் கரைசல் 20% அதிக குறிப்பிட்ட தூண்டுதலையும், 1.4 மடங்கு அதிக அடர்த்தியையும், குறைந்த உறைநிலை மற்றும் நச்சுத்தன்மையையும் கொண்டுள்ளது. எச்ஏஎன் மற்றும் ஏடிஎன் ஆகியவை நீர்க் கரைசலிலோ அல்லது எரிபொருள் திரவங்களான கிளைசீன் அல்லது மெத்தனால் போன்றவற்றின் கரைசலிலோ ஒற்றை முற்செலுத்திகளாக செயல்படும், இந்திய விண்வெளி ஆராய்ச்சி மையம் மற்றும் தேசிய வானூர்தியியல் மற்றும் விண்வெளி நிர்வாகம் ஆகியவை இதை வருங்காலத்தில் ஐதரசீனுக்கு மாற்றான ஏரிபொருளாக பயன்படுத்துவது குறித்து ஆய்வுகளை மேற்கொண்டு வருகின்றன.
ஐதராக்சிலமோனியம் நைட்ரேட்டு அல்லது ஐதராக்சிலமீன் நைட்ரேட்டு என்பது 33 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இது ஐதராக்சிலமீன் மற்றும் நைட்ரிக் அமிலத்திலிருந்து பெறப்பட்ட உப்பு ஆகும். அதன் தூய வடிவத்தில், இது நிறமற்ற நீர் உறிஞ்சும் தன்மை கொண்ட ஒரு திண்மமாகும். இது ஏவூர்திகளில் எரிபொருளாகப் பயன்படுத்தப்படக்கூடிய சாத்தியக்கூறுகளைக் கொண்டுள்ளது. ஒற்றை முற்செலுத்தியின் கரைசலாகவோ அல்லது இருமுனைப்பு முற்செலுத்திகளாகவோ இது பயன்படுத்தப்படலாம் ஐதராக்சிலமோனியம் நைட்ரேட்டு அடிப்படையிலான முற்செலுத்திகள் எதிர்கால பசுமை முற்செலுத்தி அடிப்படையிலான பணிகளுக்கு சாத்தியமான மற்றும் பயனுள்ள தீர்வாகும். ஏனெனில், இது வணிக ரீதியாக பயன்படுத்தப்படும் ஐதரசீனுடன் ஒப்பிடும்போது 50% அதிக செயல்திறனை வழங்குகிறது.
இந்தச் சேர்மமானது பிரிக்கப்பட்ட ஐதராக்சிலமோனியம் மற்றும் நைட்ரேட்டு அயனிகளைக் கொண்ட உப்பு ஆகும். ஐதராக்சிலமோனியம் நைட்ரேட்டு நிலையற்றது, ஏனெனில் இது ஒடுக்கியையும் மற்றும் ஒரு ஆக்சிசனேற்றி இரண்டையும் கொண்டுள்ளது. இந்த நிலையானது அம்மோனியம் நைட்ரேட்டுக்கு ஒத்ததாக இருக்கிறது. இது பொதுவாக நீர்க்கரைசலாக கையாளப்படுகிறது. இதன் கரைசல் அரிக்கும் தன்மையும், நச்சுத்தன்மையும் வாய்ந்தது, மேலும் இது புற்றுநோய் காரணியாகவும் இருக்கலாம். குறிப்பாக உலோக உப்புகளின் எச்சங்களின் முன்னிலையில் திண்ம ஐதராக்சிலமீன் நைட்ரேட்டு நிலையற்றது, .
அணுசக்தி மறு செயலாக்கம் என்பது அணுக்கருப் பிளவு வினைகளின் விளைவாக கிடைத்த விளைபொருட்களை வேதியியல்ரீதியாக பிரித்தல் மற்றும் பயன்படுத்தப்பட்ட அணு எரிபொருளிலிருந்து பயன்படுத்தப்படாத யுரேனியத்தைப் பிரித்தெடுத்தல் ஆகிய செயல்களை உள்ளிட்டவையாகும்.இச்சேர்மம் சில நேரங்களில் புளூட்டோனியம் அயனிகளைக் குறைக்கும் ஒடுக்கியாக அணுசக்தி மறு செயலாக்கத்தில் பயன்படுத்தப்படுகிறது.
ஆய்வக தயாரிப்பானது இரட்டை சிதைவு, நடுநிலையாக்கல், பிசின்கள் வழியாக அயனி பரிமாற்றம், மின்னாற்பகுப்பு, நைட்ரிக் அமிலத்தின் ஐதரசனேற்றம், நைட்ரிக் ஆக்சைடுகளின் வினையக்க குறைப்பு ஆகிய முறைகளை அடிப்படையாகக் கொண்டதாகும்.
இவர் பிரித்தானிய இந்தியாவின் போபாலில் உள்ள பஷ்தூன் குடும்பத்தில் இவரது தாய் சுலேகா பேகம் ஒரு இல்லத்தரசி ஆவார். அவரது தந்தை, அப்துல் கபூர், நாக்பூர் பல்கலைக்கழகத்தின் முன்னால் மாணவரும், இந்திய கல்வி அமைச்சகத்தில் பணியாற்றிய கல்வியாளருமாவார். பின்னர் அவர் 1935 இல் ஓய்வு பெற்ற பிறகு போபால் மாநிலத்தில் குடும்பத்துடன் குடியேற்றினார். 1947 இல் இந்தியா பிரிக்கப்பட்ட பின்னர், அவரது குடும்பம் 1952 இல் இந்தியாவிலிருந்து பாக்கித்தானுக்கு குடிபெயர்ந்து, சிந்துவின் கராச்சியில் குடியேறியது. தயாராம் ஜெதமால் சிந்து அரசு அறிவியல் கல்லூரி சுருக்கமாக டி.ஜே அறிவியல் கல்லூரியில் பயின்ற அவர் இயற்பியல் படிப்பதற்காக 1956 இல் கராச்சி பல்கலைக்கழகத்தில் சேர்ந்தார். 1960 ஆம் ஆண்டில், அவர் இயற்பியலில் இளம் அறிவியல் பட்டம் பெற்றார். இதனுடன்கணிதத்தில் ஒரு சிறிய பட்டம், மற்றும் திட நிலை இயற்பியலில் பட்டமும் பெற்றார். .
ஒரு குறுகிய காலத்திற்கு, இவர் நகர அரசாங்கத்தின் அளவையியல் ஆய்வாளராக பணியாற்றினார். 1961 ஆம் ஆண்டில், இவர் பெர்லினில் உள்ள தொழில்நுட்ப பல்கலைக்கழகத்தில் உலோகவியல் படிப்பதற்காக ஜெர்மனிக்குச் சென்றார், ஆனால் 1965 இல் நெதர்லாந்தில் உள்ள டெல்ஃப்ட் தொழில்நுட்ப பல்கலைக்கழகத்திற்கு இடமாற்றம் செய்தார். அங்கு இவர் 1967 இல் தொழில்நுட்பத்தில் பொறியியலாளர் பட்டம் பெற்றார். பின்னர் முனைவர் பட்ட படிப்புகளுக்காக இலியூவன் கத்தோலிக்க பல்கலைக்கழகத்தில் சேர்ந்தார். அங்கு மார்ட்டின் பிராபர்ஸ் என்பவரின் மேற்பார்வையில், இவர் பொறியியலில் முனைவர் பட்டம் பெற்றார். 1972 இல் உலோகவியல் பொறியியலில் பட்டம் பெற்றார். இவரது முனைவர் ஆய்வறிக்கையில் மார்டென்சைட் பற்றிய அடிப்படை பணிகள் மற்றும் உருவவியல் துறையில் அதன் விரிவாக்கப்பட்ட தொழில்துறை பயன்பாடுகள் ஆகியவை அடங்கும்.
ஏ. கே. கான் என்று அழைக்கப்படும் அப்துல் காதீர் கான் , ஒரு பாக்கித்தான் கட்டுரையாளர், அணுக்கரு இயற்பியலாளர் மற்றும் ஒரு உலோகவியல் பொறியியலாளர் ஆவார், இவர் பாக்கித்தானின் அணுகுண்டு திட்டத்திற்கான யுரேனியம் செறிவூட்டுதல் திட்டத்தை நிறுவினார். ஏ.கே கான் 1976 இல் ககூதா ஆராய்ச்சி ஆய்வகங்களை நிறுவினார், 2001 ல் ஓய்வு பெறும் வரை அதன் மூத்த விஞ்ஞானியாகவும் மற்றும் தலைவராக பணியாற்றினார். கான் மற்ற பாக்கித்தானிய தேசிய அறிவியல் திட்டங்களிலும் ஒரு அங்கமாக இருந்தார், மூலக்கூறு உருவவியல் மார்டென்சைட் உலோகக்கலவைகளின் இயற்பியல், அமுக்கப்பட்ட பொருள் இயற்பியல் மற்றும் பொருள் இயற்பியல் ஆகியவற்றில் ஆராய்ச்சி பங்களிப்புகளை வழங்கினார்.
பல ஆண்டு அதிகாரப்பூர்வ வீட்டுக் காவலுக்குப் பின்னர், இஸ்லாமாபாத் உயர்நீதிமன்றம், 2009 பிப்ரவரி 6 அன்று இவரை விடுதலை செய்தது, இதனால் இவர் நாட்டிற்குள் சுதந்திரமாக இருக்க அனுமதிக்கப்பட்டார். இத்தீர்ப்பை தலைமை நீதிபதி சர்தார் முகம்மது அஸ்லாம் வழங்கினார். செப்டம்பர் 2009 இல், இந்தத் தீர்ப்பு கான் மீதான அனைத்து பாதுகாப்பு கட்டுப்பாடுகளையும் முடிவுக்குக் கொண்டுவந்திருந்தாலும், கான் இன்னும் "தீவிர ஆபத்தில்தான் உள்ளார்" என்று அமெரிக்கா எச்சரித்தது.
இவர் அணு ஆயுத தொழில்நுட்பத்தை பிற நாடுகளுக்கு வழங்கியதாக அமெரிக்க அரசாங்கம் பாக்கித்தானுக்கு வழங்கிய ஆதாரங்களுக்குப் பின்னர் சனவரி 2004 இல், பாக்கித்தான் அரசாங்கம் இதைப்பற்றிய விளக்கமளிக்க கானை அழைத்தது. ஒரு மாதத்திற்குப் பிறகு இந்த நடவடிக்கைகளுக்கான தனது பொறுப்பை முறையாக ஒப்புக்கொண்டார். கானின் நடவடிக்கைகளுக்கு பாக்கித்தான் அதிகாரிகள் அனுமதி அளித்தார்கள் என்ற குற்றச்சாட்டை பாகிஸ்தான் அரசு நிராகரித்தது.
அணு ஆயுதத் திட்டத்தில் இவர் பணியாற்றிய காலத்தில், வெப்ப குவாண்டம் புலம் மற்றும் அமுக்கப்பட்ட இயற்பியலில் ஆராய்ச்சிக்கு முன்னோடியாக இருந்தார். அதே நேரத்தில் கட்டுப்படுத்தப்பட்ட இயற்பியல் அமைப்பில் மிகவும் நிலையற்ற ஐசோடோபிக் துகள்களின் வேதியியல் எதிர்வினைகள் குறித்த இணைக் கட்டுரைகளை எழுதியுள்ளார்.
டுப்னிசா குகை என்பது மாகாணத்தில் உள்ள ஒரு பிரபலமான இயற்கை பகுதியாகும். இது வடக்கில் மாகாணத்தின் எல்லைகளுக்குள் உள்ள ஒரு தனித்துவமான புவியியல் அமைப்பு ஆகும். மாகாணத்தில் அமைந்துள்ள 60 கி.மீ நீளமுள்ள கருங்கடல் கடற்கரையானது துருக்கியில் மிகவும் அழகிய மற்றும் வளர்ச்சி அடையாத கடற்கரைகளில் ஒன்றாகும். கடற்கரையில் இரண்டு பாதுகாக்கப்பட்ட இயற்கை பகுதிகள் உள்ளன. அதாவது வடக்கே சாகா கோலே ஒரு பாதுகாக்கப்பட்ட ஒரு இயற்கை பகுதி அடுத்து தெற்கே கசதுரா கோர்பெஸி ஒரு பாதுகாக்கப்பட்ட இயற்கை பகுதி ஆகும். இந்த தளங்களானது அவற்றின் ஆபத்தான சுற்றுச்சூழல் அமைப்புகளுடன் பல அச்சுறுத்தலுக்கு உள்ளான உள்ளூர் தாவரங்கள் மற்றும் விலங்கு இனங்களைக் கொண்டுள்ளன.
இந்த மாகாணம் யால்டாஸ் மலைத் தொடரால் பிரிக்கப்பட்டுள்ளது. மாகாணத்தின் வடக்கு மற்றும் வடகிழக்கு பகுதிகள் துருக்கியின் குறைந்த மக்கள் தொகை கொண்டதும் மற்றும் வளர்ந்த பகுதிகளில் ஒன்றாகும். மாகாணத்தின் தெற்கு மற்றும் மேற்கு மாவட்டங்களானது அதிக மக்கள் தொகையைக் கொண்டு உள்ளது, ஏனெனில் இந்த மாவட்டங்களின் நிலப் பகுதியானது வேளாண்மைக்கும் தொழில் துறைக்கும் மிகவும் ஏற்றதாக உள்ளது. மாகாணத்தின் வடக்கு மற்றும் கிழக்கு பகுதிகள் காடுகள் நிறைந்ததாக உள்ளன. எனவே, இந்த பகுதிகளில் வாழ்பவர்களுக்கு வனவளம் ஒரு முக்கிய வாழ்க்கை ஆதாரமாக உள்ளது. கருங்கடல் கடற்கரை பகுதியில் மீன்பிடித்தல் தொழில் ஒரு முக்கியத் தொழிலாக நடக்கிறது.
கோர்க்லாரெலி மாகாணமானது திராட்சைப் பழ வேளாண்மை மற்றும் ஒயின் தயாரிப்பு நடக்கும் ஒரு முக்கியமான பகுதியாகும். திராட்சை, செர்ரி இலைகள் மற்றும் கடுகு விதைகளால் ஆன "ஹர்தாலியே" என்ற சிரப், இப்பகுதியில் உள்ள சிறப்பான மது அல்லாத பானமாகும்.
எட்வார்டு குட்ரிச் அச்சேசன் 1893 இல் கரியையும் களிமண்ணையும் சூடேற்றிக் கார்புரண்டத்தை தொகுத்தார். அதாவது, செயற்கைமுறை சிலிக்கான் கார்பைடை உருவாக்கினார். என்றி மாயிசானும் செயற்கைச் சிலிக்கான் கார்பைடையும் தங்சுதன் கார்பைடையும் செயற்கைமுறையில் பாரீசில் அமைந்த தன் மின்வில் உலையில் அச்சேசனுக்குச் சம காலத்திலேயே தொகுத்தார். செருமனியில் 1923 இல் சுச்ரோட்டர் நீர்ம முக சிட்டமாக்கல் முறையைப் பயன்படுத்தி மாயிசானின் தங்சுதன் கார்பைடு துகள்களைக் கோபால்ட்டுடன் பிணைத்தார். பொன்மப் பிணைவு கார்பைடு வெட்டுளிகளின் வல்-எஃகு உழைதிற நாட்களைப் பெரிதும் கூட்டுகிறது. பெர்லினில் 1920 களில் வால்தேர் நெர்னெசுட்டு பருமநிலைப்பு சிர்கோனியாவை தொகுத்தளித்தார். இப்பொருள் கழிவு வெளியேற்ற அமிப்புகளில் உயிர்க உணரியாகப் பயன்படுகிறது. வெங்களிப் பொருட்களைப் பொறியியல் பணிகளுக்குப் பயன்படுத்துவதி உள்ள பெரிய குறைபாடு அதன் எளிதாக நொறுங்கும் இயல்பேயாகும்.
ஆபிரகாம் தார்பி 1709 இல் உருக்கல் செயல்முறையை மேம்படுத்த இங்கிலாந்து சிரோப்சயரில் உள்ள குழுமத்தில் கரியைக் கலந்தார். இபோது கரி பரவலாக கார்பைடுவகை வெங்களிப் பொருட்களைச் செய்ய பயன்படுகிறது. பாட்டர் யோசையா வெட்ஜ்வுட் இங்கிலாந்து, சுட்டோக்காண்டிரெண்டில் முதல் தற்கால வெங்களித் தொழிலகத்தை 1759 இல் தொடங்கினார். ஆசுத்திரிய வேதியியலாளரான கார்ல் யோசெப் பாயர் உருசியாவில் துகிற் தொழிலகத்துக்காகப் பணிபுரிந்தபோது 1888 இல் காக்சைட்டுக் கனிமத்தில் இருந்து அலுமினாவைப் பிரிக்கும் பாயர் செயல்முறையை வளர்த்தெடுத்தார். பாயர் செயல்முறை இன்றும் அலுமினாவைத் தூய்மிக்க, வெங்களி, அலுமினியத் தொழிலகங்களில் பயன்படுகிறது. கியூரி உடன்பிறப்புகள் 1880 இல் உரோச்செல்லி உப்பில் அழுத்தமின்சாரத்தைக் கண்டுபிடித்தனர். மின்வெங்களிப் பொருட்கள் தம் முதன்மையான பான்மையாக அழுத்தமின்னியல்பு கொண்டமைகின்றன.
வெங்களிப் பொருட்கள் அதன் சிறப்புப் பான்மையால் பொருட் பொறியியலிலும் மின்பொறியியலிலும் வேதிப் பொறியியலிலும் எந்திரப் பொறியியலிலும் பல பயன்பாடுகளுக்குப் பயன்படுகின்றன. பலபடிப் பொருட்களையும் பொன்மப் பொருட்களையும் பயன்படுத்த இயலாத இடங்களிலும் பயன்கொள்ளும் அளவுக்கு வெங்களிப் பொருட்களின் வெப்ப எதிர்ப்புத்திறன் கூடுதலாக அமைகிறது. வெங்களிப் பொருட்கள் சுரங்கப் பொறியியல், வான்வெளிப் பொறியியல், உயிர்மருத்துவப் பொறியியல், தூய்மிப்புப் பொறியியல், உணவுப் பொறியியல், வேதிப் பொறியியல், சிப்பங்கட்டுதல், மின்னணுவியல், மின்செலுத்தம், வழிகாட்டு ஒளியலைச் செலுத்தம் எனப் பல தொழில்துறைகளில் பயன்படுகிறது.
வெங்களிப் பொறியியல் என்பது பொன்மம் அல்லாத, கனிமவேதிப் பொருள் கொண்டு புதிய விளைபொருள்களை உண்டாக்கும் அறிவியல் தொழில்நுட்பப் புலமாகும். இந்தப் புதுப்பொருள் வெப்பம் ஊட்டியோ அல்லது தாழ்ந்த வெப்பநிலைகளில் உயர்தூய்மை வேதியியல் கரைசல்களில் இருந்து வீழ்படிவு வேதிவினைகளாலோ செய்யப்படுகின்றன. இது இயற்கைக் கனிமப் பொருட்களின் தூய்மையாக்கத்தையும் வேதிச் சேர்மங்களை உருவாக்கலையும் உள்ளடக்கும். இது இவற்றில் இருந்து செய்யப்படும் உறுப்புகளையும் அவ்வுறுப்புகளின் கட்டமைப்பு, உட்கூறுகள், இயல்புகளையும் ஆயும்.
வெங்களிப் பொருட்கள் பெருநெடுக்க அணு ஒழுங்குடன் படிக அல்லது படிகமற்ற கட்டமைப்பில் அமைகின்றன. கண்ணாடிப் பொருட்கள் குறுநெடுக்க அணு ஒழுங்குடன் தூள்நிலை கட்டமைப்பிலும் அமையலாம். இவை குளிர்ந்ததும் திண்ம மாகும் உருகிய பொருட்திரளில் இருந்தோ அல்லது, வெப்பவினையால் உருவாகி முதிரும் பொருட்குவையில் இருந்தோ அல்லது வேதித் தொகுப்பு வழியாகவோ உருவாக்கப்படலாம்; எடுத்துகாட்டாக, வேதித் தொகுப்புக்கு நீரியல்வெப்பத் தொகுப்பையும் திண்குழைவுத் தொகுப்பையும் கூறலாம்.
"வெங்களி " எனும் சொல்லை பெயராகவோ பெயரொட்டாகவோ ஒருமையிலும் பன்மையிலும் வெங்களியால் ஆக்கப்பட்ட பொருட்களுக்குப் பயனபடுத்தலாம். . வெங்களிப் பொறியியல், இன்றைய செந்தரங்களின்படி, வேற்பட்ட புலத்தின் வழியாக படிமலர்ந்து பொறியியல் துறையாகும். இன்றும் பொருட் பொறியியலும் வெங்களிப் பொறியியலும் ஒருங்கே வகைபடுத்தப்படுகின்றன.
"வெங்களி " எனும் சொல், பானை எனப் பொருள்படும் கிரேக்கச் சொல்லாகிய என்ற சொல்லில் இருந்து பெறப்பட்டதாகும். இது மேலும் மற்றொரு "எரி" என்று பொருள்படும் இந்தோ-ஐரோப்பிய மொழிச் சொல்லோடும் உறவு கொண்டதாகும் எனக் கருதப்படுகிறது."
நரேலா துணை நகரம், டெல்லியின் என்.சி.டி.யின் வடக்கு தில்லி மாவட்டத்தில் அமைந்துள்ள ஒரு வட்டம் ஆகும், இது தில்லி மாநிலத்தின் எல்லையை ஹரியானாவுடன் உருவாக்குகிறது. கிராண்ட் ட்ரங்க் சாலையிலிருந்து சற்று தொலைவில் அமைந்துள்ள அதன் இருப்பிடம், 19 ஆம் நூற்றாண்டில், அதைச் சுற்றியுள்ள பகுதிகளுக்கு ஒரு முக்கியமான சந்தை நகரமாக மாற்றியது. அதை, இன்றும் தக்க வைத்துக் கொண்டுள்ளது. ரோஹினி துணை நகரம் மற்றும் துவாரகா துணை நகரத்திற்குப் பிறகு டெல்லியின் நகர்ப்புற விரிவாக்க திட்டத்தில் டெல்லி மேம்பாட்டு ஆணையத்தின் மூன்றாவது மெகா துணை நகர திட்டமாக இது உருவாக்கப்பட்டது. மற்றும் இந்த நகரம், 9866 ஹெக்டேர் பரப்பளவை உள்ளடக்கியது . 1980 களின் முற்பகுதியில் உருவாகத் தொடங்கிய 'நரேலா தொழில்துறை பகுதி' இன்று தில்லியில் முக்கியமான வளாகங்களில் ஒன்றாகும்.
வரலாற்று புகழ் பெற்ற மற்றும் எப்போதும் பரபரப்பான, கிராண்ட் ட்ரங்க் சாலையில் சாராய் நரேலா முக்கியமான கேரவன் செராய் ஆகும். இது லாகூர் மற்றும் காபூல் வரை எல்லா வழிகளையும் நீட்டித்தது. மேலும், பண்டைய காலத்தில், பேரரசின் உயிர்நாடியாகவும், முக்கியமான வர்த்தக பாதையாகவும் உள்ளது. 13 ஆம் நூற்றாண்டில் கூட, டெல்லி சுல்தானகத்தின் நாட்களில், நரேலா பெரும்பாலும் டெல்லியில் இருந்து படைகளை அணிவகுத்துச் செல்ல அல்லது பின்வாங்குவதற்காக ஒரு முகாம் இடமாக மாறியது. பின்னர், முகலாய காலத்தில், நரேலா சாராய், ஜகாங்கிர்ணாமாவில், முகலாய பேரரசர் ஜஹாங்கிரின் உத்தியோகபூர்வ சுயசரிதை, அவரது பயணங்களில், சாராயில் தங்கியிருப்பதைக் குறிப்பிடுகையில், இதன் சிறப்பு விளங்குகிறது.
நரேலாவில் ஒரு பிரபலமான குளம் உள்ளது. முன்பு, அது எல்லா நேரங்களிலும் தண்ணீரில் நிரம்பியிருந்தது. இந்த நாட்களில் அது காய்ந்து, டி.டி.ஏ. நிர்வாகத்தின் கீழ் உள்ளது. இந்த குளத்திலிருந்து முகமது ஷா ரங்கிலாவின் காலத்தின் சில நாணயங்கள் கண்டுபிடிக்கப்பட்டுள்ளன.
இது டெல்லி மாநகராட்சியின் 12 மண்டலங்களில் ஒன்றாகும். மற்றும் சரஸ்வதி விகார் மற்றும் மாதிரி நகரத்துடன் வடமேற்கு தில்லி மாவட்டத்தின் மூன்று நிர்வாக பிரிவுகள் அல்லது துணைப்பிரிவுகளில் ஒன்றாக உள்ளது.
போல்டர் அணை : உலகிலேயே மிக உயரமான அணையாக கூறப்படுகிறது. அமெரிக்காவிலுள்ள கொலராடோ ஆற்றின் குறுக்கே கருங்குடைவு என்னுமிடத்தில், 1936 ஆம் ஆண்டு கட்டி முடிக்கப்பட்டது. கொலராடோ ஆற்றின் வெள்ளத்தைக் கட்டுப்படுத்தவும், அதில் ஆற்றுப் போக்குவரத்தை அதிகரிக்கச் செய்யவும், நீர்ப்பாசனம் அளிக்கவும், மின்சாரத்தை உற்பத்தி செய்யவும் அமைக்கப்பட்டது. இதன் உயரம் 726 அடி, நீளம் 1,200 அடிகள் ஆகும். இதன் நீர்த்தேக்கம் 32,142,000 ஏக்கர் - அடி கொள்ளளவுள்ளது. இந்நீர்த்தேக்கம் செயற்கையாக உருவாக்கப்பட்ட ஏரிகளில் உலகிற் பெரியதானது.
ஆண்டர்சென் ராஞ்சு அணை : மண் அணைகளில் உயரமானது இதுவே ஆகும். அமெரிக்காவிலுள்ள இடாஹோ இராச்சியத்தில் தெற்குபோர்க், பாய்ஸ் ஆகிய இரு நதிகளின் குறுக்கே இதைக் கட்டத்தொடங்கினார்கள். இரண்டாம் உலகப்போரினால் இவ்வேலை தடைப்பட்டது. அது முடிந்தபின் இதன் வேலை மீண்டும் தொடங்கப்பட்டது. இதன் உயரம் 456 அடி, நீளம் 1,350 அடி. இது வெள்ளக்கட்டுப்பாட்டையும், நீர்ப்பாசனத்தையும், மின்னாக்கத்தையும் தனது நோக்கமாகக் கொண்டது.
போர்ட் பெக் அணை : மண் அணைகளில் உலகிற் பெரியது இதுவே எனக் கூறுப்படுகிறது. மிஸ்ஸௌரி ஆற்றின் குறுக்கே இது அமெரிக்க ராணுவப் பொறியியல் அறிஞர் அணி என்னும் ஸ்தாபனத்தால் 1940-ல் கட்டி முடிக்கப்பட்டது. இது 250 அடி உயரமும், 21,026 அடி நீளமும் கொண்டது. வெள்ளக் கட்டுப்பாட்டையும், மின்னாக்கத்தையும், போக்குவரத்து வசதியையும் நோக்கமாகக் கொண்டு இது கட்டப்பட்டது.
உலகிற் பெரிய அணைகள் உலகிலுள்ள பெரிய அணைகள், பல்வேறு நாடுகளில் விரவிக் காணப்படுகின்றன. பல்வேறு காலக்கட்டங்களில் இவை கட்டப்பட்டதால், இவற்றின் தனித்துவம், தொழில்நுட்பம் வேறுபடுகின்றன. எனவே, இவற்றின் கட்டமைப்பைக் கொண்டும், உருவான ஆண்டினைக் கொண்டும் வகைப்படுத்தலாம்.
இதன் மிகப் பழைய எச்சங்கள் கிமு 2600 ஆண்டளவில் சீனாவிலும் பூந்துகள்கள் கிமு 4000 ஆண்டளவில் யப்பானிலும் கிடைத்துள்ளன. உலகின் மிக உயரத்தில் வளரும் வீட்டினமாக்கத் தாவரம் இது திபெத்து மேட்டுச் சமவெளி ஓரமுள்ள யுன்னானிலோ அல்லது அந்தச் சமவெளியிலேயோ பயிரிடப்பட்டுள்ளது. நெளிகோதுமை ஐரோப்பா வட அமெரிக்காவில் முதலில் அறிமுகப்படுத்திய தாவரங்களில் ஒன்றாகும். இது 2006 இல் கனடா உருவாக்கிய ஒரு பயிரிடும்வகை சீனாவில் பரவலாகப் பயிரிடப்பட்டதும் உலக முழுவதும் பரவி விட்டது. இது இந்தியாவில் மாக்கோதுமை எனப்படுகிறது. இது நவராத்திரி விழாவுடன் பண்பாட்டியலாகத் தொடர்புள்ளது. அப்போது அனைத்துப் பண்டங்களும் நெளிகோதுமையிலேயே செய்யப்பாட்டு உண்ணப்படுகின்றன.
நெளிகோதுமை , அல்லது இயல்பு நெளிகோதுமை அதன் கூலம் போன்ற விதைகளுக்காக பயிரிடப்படும் தாவரமாகும். இது ஊடுபயிராகவும் பயிரிடப்படுகிறது. இதையொத்த மேலும் கார்ப்பான பேகோபைரம் டாட்டாரிகம் ஆசியாவில் வீட்டினமாக்கப்பட்டு உணவுப் பயிராக வளர்க்கப்படுகிறது. நெளிகோதுமை என வழங்கினாலும் இது புல் தாவரம் அல்ல என்பதால் கோதுமையோடு எந்தவகையிலும் உறவு கொண்டதன்று. மாறாக, புளியாரைக் கீரைப் பயிரோடும் பாலிகோனம் முடிச்சுக்களையோடும் உரூபார்புடனும் தொடர்புள்ளதாகும். நெளிகோதுமை அதில் அமைந்த சிக்கலான மாவுப்பொருளால் ஒரு போலிக் கூலமாக அமைகிறது.
நெளிகோதுமை ஒரு குறும்பயிராகும். குறைவான மண்வள்ப் பகுதிகளில் நன்கு வளரும். ஆனால், மண்ணில் நீர் தேங்காமல் வற்றச் செய்யவேண்டும். டுதல் உரம், குறிப்பாக காலக உரம் விளைச்சலைக் குறைக்கும். வெப்பக் காலநிலைகளில் கோடையின் இறுதியில் குளிர்வானிலையில் பூக்குமாறு பயிரிடவேண்டும். பொலன்சேர்க்கை முகமை உயிரிகள் விளைச்சலைக் கூட்டும். நெளிகோதுமை பூக்கள் கருந்தேனைத் தருகின்றன. இது சிலவேளைகளில் தழையுரமாகவும் அரிப்புகாப்புத் தாவரமாகவும் காட்டுக் கவிப்புவகையாகத் தீவனமாகவும் பயன்படுகிறது.
"நெளிகோதுமை " அல்லது "பீச் கோதுமை" எனும் பெயர் அதன் முக்கோண வடிவத்தாலும் கோதுமையைப் போல பயன்படுத்துவதாலும் ஏற்பட்டதாகும். இது இதைவிட பெரிய பீச் விதைகளை ஒத்திருப்பதால் பீச் கோதுமை எனப்படுகிறது இந்தச் சொல் இடைக்கால டச்சு மொழிச் சொல்லாகிய : என்பதன் மொழிபெயர்ப்பான "பீச்" அல்லது கோதுமை எனவும் கருதப்படுகிறது அல்லது டச்சு மொழிச் சொல்லைப் போன்ற வடிவமுள்ள தாயக மொழிபெயர்ப்புச் சொல்லில் இருந்தும் உருவாகியிருக்கலாம்.
இயல்பு நெளிகோதுமை கிமு 6000 ஆண்டளவில் ஆசியாவின் தென்கிழக்குப் பகுதியில் வீட்டினமாக்கப்பட்டு பயிரிடப்பட்டுள்ளது. பிறகு இது நடுவண் ஆசியாவுக்கும் திபெத்துக்கும் பரவி, அதற்குப் பின் நடுவண்கிழக்குப் பகுதிக்கும் ஐரோப்பாவுக்கும் வந்தடைந்துள்ளது. வீட்டினமாக்கம் சீனா, யுன்னானின் மேற்குப் பகுதியில் பெரும்பாலும் ஏற்பட்டிருக்க வாய்ப்புள்ளது.
இயல்பு நெளிகோதுமையின் காட்டுவகை பே. எசுக்கொலென்டம் . ஆன்செசுட்டிரேல் ஆகும். பே. ஓமோட்ரோப்பிகம் வகை பே. எசுக்குலென்டம் வகையுடன் இணைந்த்ருவானது. இந்தக் காட்டுவகைகள் சீனாவின் தென்மேற்கு மாகாணத்தில் உள்ள யுன்னானில் பரவலாக ஒன்றாகப் பரவியுள்ளன. டார்ட்டாரி நெளிகோதுமையின் காட்டுவகை பே. டாட்டாரிகம் . பொட்டானினி" ஆகும்.
இருபதாம் நூற்றாண்டில் நெளிகோதுமை விளைச்சல் காலக உரப் பயன்பாட்டால் பிற முதன்மை கூலங்கள் பேரளவில் விளைந்தமையால் வேகமாக வீழ்ச்சி கண்டது.
பல்வேறு வகையான சோதனையான காலகட்டங்களை காளிதாஸ் ரங்காலயா எதிர்கொண்டு வந்துள்ளது. தலைநகரில் முதன் முதலில் ஆரம்பிக்கப்பட்ட இந்த பழம்பெருமை வாய்ந்த கலை மற்றும் பண்பாட்டு மையமானது நாடகங்களை தொடர்ந்து நடத்தி வருவதோடு நடன விழாக்களையும் நடத்தி வருகிறது. போதிய வசதிகள் இல்லாத நிலையிலும் அது இதனை தொடர்ந்து செய்கிறது. சம்போதி கலா மஞ்ச் அமைப்பின் சார்பாக நாடகங்கள் அண்மையில் நடத்தப்பட்டன. பொதுமக்களின் பயன்பாட்டிற்காக நாடகங்கள் நடத்தப்பட்டு வருகின்றன. அதன்மூலமாக நாடகக்கலைஞர்கள், இசைக்கலைஞர்கள் ஆகியோருக்கு அதிகமான வாய்ப்புகள் வழங்கப்படுகின்றன. இங்கு நடத்தப்படுகின்ற நாடகங்கள் இந்தி மற்றும் போஜ்பூரி மொழிகளில் அமைந்துள்ளன. அவை அனைத்தும் பெரும்பாலும் சமூகப் பிரச்னைகளை மையமாக வைத்தே நடத்தப்பட்டு வருகின்றன. எவ்வித கட்டணமும் வசூலிக்கப்படாமல் இலவசமாக நடத்தப்படுவதால் மக்களின் ஆதரவு அதிகமாக உள்ளது. இங்கு நாடகத்தில் நடித்த பல கலைஞர்கள் மும்பை திரைப்பட பணியாற்றும் வாய்ப்பினைப் பெற்றள்ளார்கள்.